
‘లై’ చిత్రంలో విలన్గా తొలిసారి కనిపించి మెప్పించిన సీనియర్ నటుడు అర్జున్.. ఇప్పుడు తన పెద్ద కుమార్తె ఐశ్వర్య హీరోయిన్గా ఒక ద్విభాషా చిత్రాన్ని డైరెక్ట్ చేస్తున్నారు. ఇంకో నాలుగైదు రోజులు షూటింగ్ చేస్తే ఆ సినిమా పూర్తయిపోతుంది. ‘‘ఎవరైనా తమ పిల్లల్ని ప్రమోట్ చేయాలని చూస్తుంటారు కదా. నాతో కొంతమంది అన్నారు.. ‘మీ అమ్మాయిని ఈ ఇండస్ట్రీలోకి తెచ్చారేంటి?’ అని. నేను ఈ ఇండస్ట్రీలో 37 సంవత్సరాలుగా ఉంటున్నా. నాకే నా ఇండస్ట్రీపై నమ్మకం లేకపోతే బయటివాళ్లు సినిమాల్లోకి ఎలా వస్తారు?’’ అని ఆయన ప్రశ్నిస్తారు. మంచి, చెడు అనేవి ఎక్కడైనా ఉంటాయనేది అందరికీ తెలిసిన సత్యమే. ‘‘చెడు ఎక్కడ లేదో చెప్పండి! మీరు దేన్ని ఎంచుకుంటారనేదే ప్రధానం. ఎలాంటి సినిమాని నేను తీస్తున్నానో ఆ సినిమా చూశాక మీకే తెలుస్తుంది! నటిగా మంచి పేరు రావడానికి తగ్గట్లు ఆ పాత్రను ఎలా తీర్చిదిద్దానో, ఆమె చేత ఎలా నటింపజేశానో చూస్తారు. అందర్నీ ఆ సినిమా ఆశ్చర్యపరుస్తుంది’’ అని చెప్పారు అర్జున్. ఇది ఐశ్వర్యకు రెండో సినిమా. ఇదివరకు ఆమె విశాల్ సరసన ‘పట్టత్తు యానై’ (2013) సినిమా ద్వారా నాయికగా పరిచయమైంది. ఆ సినిమా తెలుగులో ‘ధీరుడు’ పేరుతో వచ్చింది కూడా. ‘‘అది సరిగా ఆడకపోవడంతో ఆమెకు బ్రేక్ రాలేదు. నేనే కొంత కాలం ఆమెను ఆగమని, మంచి ప్రెజెంటేషన్తో ఇప్పుడు ‘కాదలిన్ పొన్ వీదిలిన్’తో ప్రేక్షకుల ముందుకు తీసుకు రాబోతున్నా. కన్నడంలో ఈ చిత్రం ‘ప్రేమ బరహ’ పేరుతో వస్తుంది. ఇది వండర్ఫుల్ లవ్ స్టోరీ. చందన్కుమార్ హీరో. మా రెండో అమ్మాయి అంజన న్యూయార్క్లో ‘మార్కెంటింగ్ ఇన్ ఫ్యాషన్’ కోర్సు చదువుతోంది. తనకు అది ఇంటరెస్ట్’’ అని అర్జున్ తెలిపారు.

‘lai’ chitramlo vilangaa tolisari kanipinchi meppinchina seanier natudu arjun.. ippudu tana pedda kumarte aishwarya heroinga oka dwibhasha chitraanni direct chestunnaru. inko naalugaidu rojulu shooting cheste aa sinima puurtayipoetumdi. ‘‘evaraina tama pillalni pramot cheyalani chustuntaaru kada. naatho kontamandi annaru.. ‘mee ammayini ee industreeloki teccharenti?’ ani. nenu ee industrylo 37 samvatsaraalugaa untunna. naake naa industreepy nammakam lekapothe bayativaallu cinemalloki ela vastaaru?’’ ani aayana prasnistaaru. manchi, chedu anevi ekkadaina untayanedi andarikee telisina satyame. ‘‘chedu ekkada ledho cheppandi! meeru denni enchukuntaranede pradhaanam. elanti cinimani nenu teestunnaano aa sinima chushaka meeke telustundi! natigaa manchi paeru raavadaaniki taggatlu aa paatranu ela teerchididdaano, aame chetha ela natimpajesaano chustaru. andarnee aa sinima aascharyaparustundi’’ ani cheppaaru arjun. idhi aishwaryaku rendo sinima. idivaraku aame visal sarasana ‘pattattu yaanai’ (2013) sinima dwara naayikagaa parichayamaindi. aa sinima telugulo ‘dheerudu’ paerutho vachindi kuudaa. ‘‘adhi sarigaa aadakapovadamto aameku breake raledu. nene kontha kaalam aamenu aagamani, manchi prejentationtho ippudu ‘kadalin pon veedilin’thoo prekshakula munduku teesuku rabotunna. kannadamlo ee chitram ‘prema baraha’ paerutho vastundi. idhi vanderful lav story. chandankumar heero. maa rendo ammai anjana neuyaarklo ‘marchenting in fashan’ korsu chaduvutondi. tanaku adhi interest’’ ani arjun telipaaru.